د افغانستان ترینګلی وضعیت

امریکايي ځواکونه پر داسې مهال له افغانستانه پښې سپکوي چې تازه په افغانستان کې جګړې اوج ته رسیدلې او طالبانو د ۲۰۰ ولسوالیو ترڅنګ ۵ ولایتونه هم تر خپل تصرف لاندې را وستلي دي او لاهم دا ډله د پرمختګ په حال کې ده همدا اوس د افغانستان ګڼ شمېر نور ولایتونه تر لوړ امنیتي تهدید لاندې دي او داسې ښکاري چې نورې جګړې به هم رامنځ ته شي، خو امریکا دا چې له افغانستانه سرتیري باسي دا يې بیا ژمنه کړې چې د دوی هوايي بریدونه به د افغان ځواکونو په ملاتړ دوام ولري او اجازه به ورنکړي چې طالبان پرمختګ وکړي